|  |
| --- |
| **Ārējās ekonomiskās politikas koordinācijas padome** |

**Sēdes protokols Nr.1**

Rīgā 2012.gada 28.maijā

Sēde sākas plkst. 16:00

**Sēdi vada:**

|  |  |
| --- | --- |
| Edgars Rinkēvičs | ārlietu ministrs, Ārējās ekonomiskās politikas koordinācijas padomes (turpmāk - padome) priekšsēdētājs |

**Padomes locekļi:**

|  |  |
| --- | --- |
| Daniels Pavļuts | ekonomikas ministrs, padomes priekšsēdētāja vietnieks |
| Laimdota Straujuma | zemkopības ministre |
| Elīna Egle | Valsts prezidenta ekonomikas, uzņēmējdarbības un nodarbinātības padomniece |
| Gints Freimanis | Ministru prezidenta padomnieks tautsaimniecības jautājumos |
| Jānis Endziņš | Latvijas Tirdzniecības un rūpniecības kameras (turpmāk – LTRK) valdes priekšsēdētājs |
| Līga Menģelsone | Latvijas Darba devēju konfederācijas (turpmāk – LDDK) ģenerāldirektore |
| Andris Ozols | Latvijas Investīciju un attīstības aģentūras (turpmāk – LIAA) direktors |

**Klātesošie:**

|  |  |
| --- | --- |
| Ivita Burmistre | Ārlietu ministrijas Ekonomisko attiecību un attīstības sadarbības politikas departamenta direktore |
| Ligita Davidova | Ārlietu ministrijas Ārējo ekonomisko sakaru veicināšanas nodaļas vadītāja |
| Baiba Sējāne | Ministru prezidenta padomniece ārējās ekonomiskās sadarbības koordinācijas jautājumos |
| Māris Ēlerts | LIAA direktora vietnieks |
| Aija Jaunzeme | LIAA Ārējās tirdzniecības veicināšanas departamenta direktore |
| Inese Stepiņa | LDDK starptautisko un Eiropas Savienības lietu eksperte |
| Ginta Ozola | ekonomikas ministra biroja vadītāja |
| Zaiga Liepiņa | Ekonomikas ministrijas valsts sekretāra vietniece |
| Rigonda Lerhe | Zemkopības ministrijas valsts sekretāra vietniece |
| Kaspars Briškens | satiksmes ministra padomnieks |
| Andris Maldups | Satiksmes ministrijas Tranzīta politikas departamenta direktors |
| Marta Zumberga | Padomes sekretariāta pārstāve |

**Uzaicinātās personas:**

|  |  |
| --- | --- |
| Andra Minkeviča | LIAA Investīciju projektu departamenta direktore |
| Līga Bergmane | Vēstniece - Ārlietu ministrijas Konsulārā departamenta direktore |
| Laura Trēgere | Ārlietu ministrijas Šengenas nodaļas vadītājas vietniece |

**Darba kārtība:**

1. Ārējās ekonomiskās politikas koordinācijas padomes darba plāns 2012.gadam

*Ziņo: ārlietu ministrs E.Rinkēvičs*

1. Augstu valsts amatpersonu vizīšu koordinēšana valsts ārējo ekonomisko interešu kontekstā

*Ziņo: ārlietu ministrs E.Rinkēvičs*

1. Sadarbība ar Šengenas līguma dalībvalstīm vīzu pārstāvības jomā, Latvijas pārstāvniecību teritoriālā kompetence un prioritātes pārstāvniecību tīkla paplašināšanā; pasākumi Latvijas konsulāro dienestu darba pilnveidei

*Ziņo: LDDK ģenerāldirektore L.Menģelsone, vēstniece – Ārlietu ministrijas Konsulārā departamenta direktore L.Bergmane*

1. Nākamajā sēdē izskatāmie jautājumi

E.Rinkēvičs ierosina pirmo darba kārtības punktu izskatīt kā trešo.

**Nolemj:**

*Mainīt sēdes darba kārtības jautājumu secību, pirmo jautājumu izskatot kā trešo.*

|  |
| --- |
| 1. **1.Augstu valsts amatpersonu vizīšu koordinēšana valsts ārējo ekonomisko interešu kontekstā**
 |

(E.Rinkēvičs, D.Pavļuts, L.Straujuma, J.Endziņš, G.Freimanis, L.Menģelsone, A.Ozols)

**Nolemj:**

*1.1. Padomes locekļiem nozīmēt pārstāvjus ekspertu grupai, kas izstrādās vadlīnijas augstu valsts amatpersonu vizīšu koordinēšanai.*

*1.2. Ekspertu grupai sagatavot vadlīnijas augstu valsts amatpersonu vizīšu koordinēšanai.*

*1.3. Ekspertu grupas sagatavoto vadlīniju projektu augstu valsts amatpersonu vizīšu koordinēšanai izskatīt nākamajā padomes sēdē.*

|  |
| --- |
| **2.** **Sadarbība ar Šengenas līguma dalībvalstīm vīzu pārstāvības jomā, Latvijas pārstāvniecību teritoriālā kompetence un prioritātes pārstāvniecību tīkla paplašināšanā; pasākumi Latvijas konsulāro dienestu darba pilnveidei** |

(E.Rinkēvičs, L.Menģelsone, L.Bergmane, A.Ozols)

**Nolemj:**

*2.1. Jautājumus detalizēti izskatīt, atsevišķi tiekoties Ārlietu ministrijas Konsulārā departamenta, LDDK, LTRK un, ja nepieciešams, LIAA pārstāvjiem, par panākto progresu ziņojot kādā no tuvākajām padomes sēdēm.*

|  |
| --- |
| **3. Ārējās ekonomiskās politikas koordinācijas padomes darba plāns 2012.gadam** |

(E.Rinkēvičs, E.Egle, D.Pavļuts, L.Straujuma, L.Menģelsone, A.Ozols, G.Freimanis)

**Nolemj:**

*3.1. Apstiprināt Ārējās ekonomiskās politikas koordinācijas padomes darba plānu 2012.gadam ar šādiem jautājumiem:*

1. *Par darba grupas izveidi.*
2. *Par Ernst & Young veiktā „Investīciju piesaistes sistēmas neatkarīgā novērtējuma” precizētā gala ziņojuma secinājumu un rekomendāciju izvērtēšanu un ieviešanu.*
3. *Par „Latvijas preču un pakalpojumu eksporta veicināšanas un ārvalstu investīciju piesaistes pamatnostādņu 2012.-2018.gadam” izvērtējumu un ieviešanu.*
4. *Par pētījuma „Valsts konkurētspējas novērtējums 2011” ziņojuma secinājumu izvērtējumu un ieviešanu.*
5. *Par Valsts prezidenta Stratēģiskās attīstības komisijas Augsta līmeņa grupas secinājumu un priekšlikumu investīciju piesaistei Latvijā izvērtējumu un ieviešanu.*
6. *Par vienota prezentācijas standarta izveidi Latvijas ekonomisko interešu pārstāvēšanā.*
7. *Par integrētas interneta informācijas sistēmas izveidošanu un ieviešanu.*
8. *Par priekšlikumu izstrādi indikatoru sistēmas izveidošanai un ieviešanai Latvijas Ārējo ekonomisko pārstāvniecību un Latvijas diplomātisko un konsulāro pārstāvniecību ekonomiskās darbības izvērtējumam.*
9. *Par vienotas datu bāzes izveidi par Latvijas preču un pakalpojumu eksportētāju prioritārajiem mērķa tirgiem.*

|  |
| --- |
| **4. Nākamajā sēdē izskatāmie jautājumi** |

(E.Rinkēvičs, D.Pavļuts, L.Straujuma)

**Nolemj:**

* 1. *Apstiprināt šādus padomes nākamās sēdes darba kārtībā iekļaujamos jautājumus:*
1. *Ekspertu grupas sagatavotais vadlīniju projekts augstu valsts amatpersonu vizīšu koordinēšanai.*
2. *Par Valsts prezidenta Stratēģiskās attīstības komisijas Augsta līmeņa grupas secinājumu un priekšlikumu investīciju piesaistei Latvijā izvērtējumu un ieviešanu.*
3. *Par integrētas interneta informācijas sistēmas izveidošanu un ieviešanu.*
4. *Par priekšlikumu izstrādi indikatoru sistēmas izveidošanai un ieviešanai Latvijas Ārējo ekonomisko pārstāvniecību un Latvijas diplomātisko un konsulāro pārstāvniecību ekonomiskās darbības izvērtējumam.*
5. *Par vienotas datu bāzes izveidi par Latvijas preču un pakalpojumu eksportētāju prioritārajiem mērķa tirgiem.*

Sēdi slēdz plkst. 17:17.

Ārlietu ministrs,

padomes priekšsēdētājs E.Rinkēvičs

Protokolētāja M.Zumberga